rejauldu/bengali-wikipedia huggingface dataset:
পাথরের শিব মন্দির বাংলাদেশের ময়মনসিংহ জেলার অবস্থিত প্রাচীন মন্দির ও প্রত্নতাত্ত্বিক নিদর্শন। মুক্তাগাছার আট-আনীর তৎকালীন জমিদার রাজা জগৎ কিশোর আচার্য স্থাপত্য শিল্পী ময়েজ উদ্দিনকে দিয়ে মন্দিরটি নির্মাণ করিয়েছিলেন। ময়মনসিংহ জেলার মুক্তাগাছা উপজেলার মুক্তাগাছা শহরের আর্মড পুলিশ ব্যাটালিয়ন ক্যাম্পের সামনে জমিদারদের স্থাপিত পাথরের মন্দিরটি অবস্থিত।   ইতিহাস  ১৭২৭ সালে নবাব মুর্শিদকুলি খানের অনুগ্রহে মুক্তাগাছায় বসবাস ও জমিদারি শুরু করেন। পরবর্তীতে এই এলাকায় ১৬ জন জমিদার বাস করতেন। তাই এই এলাকা ষোল হিস্যার জমিদার নামে পরিচিত ছিল। সেই ১৬ জন জমিদারের একজন ছিলেন আটআনীর জমিদার রাজা জগৎ কিশোর আচার্য। তিনি ভারতের পাটনার বিখ্যাত স্থাপত্য শিল্পী ময়েজ উদ্দিনকে দিয়ে ১৮৬৩ সালে পাথরের শিবমন্দির স্থাপন করেন। জগৎ কিশোর আচার্য ময়েজ উদ্দিনকে এই মন্দির নির্মাণের জন্য প্রচুর উপঢৌকন প্রদান করেছিলেন।   বিবরণ  মন্দিরটি পাথর কেটে নির্মাণ করা হয়েছে। দেয়ালে রয়েছে বিভিন্ন নকশা, চুড়ায় লতাপাতার কাজ ও দৃষ্টিনন্দন খিলানের কাজ। মন্দিরটির ভিত্তিপ্রস্তরের আয়তন ৬.৫ বর্গমিটার। দক্ষিণমুখী মন্দিরটি এক কক্ষ ও এক বারান্দা বিশিষ্ট। মন্দিরটি এক শিখর (রত্ন) বিশিষ্ট। মন্দিরটি আনুমানিক ৮ মিটার উচু। মন্দিরটির ভূমি পরিকল্পনা বর্গাকার। এ ধরনের অনুরূপ পাথরের তৈরি মন্দির ভাওয়াল রাজবাড়িতে ও মুড়াপাড়া প্রাসাদের নিকটে রয়েছে।  আরও দেখুন  বাংলাদেশের প্রত্নতাত্ত্বিক স্থানের তালিকা  তথ্যসূত্র    বহিঃসংযোগ   বিষয়শ্রেণী:ময়মনসিংহ জেলার দর্শনীয় স্থান বিষয়শ্রেণী:বাংলাদেশের ঐতিহাসিক স্থান বিষয়শ্রেণী:ময়মনসিংহ জেলার প্রত্নতাত্ত্বিক স্থাপনা বিষয়শ্রেণী:ময়মনসিংহ জেলার হিন্দু মন্দির বিষয়শ্রেণী:বাংলাদেশের মন্দির বিষয়শ্রেণী:দুর্গা মন্দির বিষয়শ্রেণী:শিব মন্দির
ডান|থাম্ব| ওয়েকফিল্ড, ওয়েস্ট ইয়র্কশায়ারের একটি লেবার ক্লাব ডান|থাম্ব| ওয়েস্ট ইয়র্কশায়ারের ডেসবারির একটি সমাজতান্ত্রিক ক্লাব ব্রিটেনে, ন্যাশনাল ইউনিয়ন অফ লেবার অ্যান্ড সোশ্যালিস্ট ক্লাবস (NULSC) হল একটি সমাজতান্ত্রিক সমাজ যা লেবার পার্টির (অনেকটি ওয়ার্কিং মেনস ক্লাব এবং ইনস্টিটিউট ইউনিয়নের সাথেও অধিভুক্ত)।   তথ্যসূত্র      বিষয়শ্রেণী:শ্রমিক দল (যুক্তরাজ্য) এর সমাজতান্ত্রিক সমাজ বিষয়শ্রেণী:যুক্তরাজ্যের ক্লাব ও সমিতি
পতিতাবৃত্তির সম্মতির বয়স হল ন্যূনতম বয়স যেখানে একজন ব্যক্তি আইনত পতিতাবৃত্তিতে জড়িত হতে পারে। যেখানে পৃথক কাউন্টির পতিতাবৃত্তি আইনে নির্দিষ্ট করা নেই, সেখানে দেশের সম্মতি আইনের সাধারণ বয়স প্রযোজ্য।   দেশ অনুযায়ী পতিতাবৃত্তির বয়স  দেশ পতিতাবৃত্তির সম্মতির বয়স গ্রাহকের সম্মতির বয়স লঙ্ঘনের জন্য শাস্তি বিঃদ্রঃ আলজেরিয়া ১৮   আর্জেন্টিনা ১৮   বলিভিয়া ১৮   কানাডা ১৮   কলম্বিয়া ১৮  পতিতা ১৮ বছরের কম হলে 14 থেকে 25 বছর পর্যন্ত; কিউবা ১৬   চেক প্রজাতন্ত্র ১৮   গণপ্রজাতান্ত্রিক কঙ্গো ১৮   ইকুয়েডর ১৮   এল সালভাদর ১৮   ইথিওপিয়া ১৮   জার্মানি ১৮  পতিতা ১৮ বছরের কম হলে 5 বছর পর্যন্ত বা জরিমানা; পতিতা 14 বছরের কম হলে 2 থেকে 15 বছর পর্যন্ত; গ্রীস ১৮   হন্ডুরাস ১৮   হাঙ্গেরি ১৮   আয়ারল্যান্ড ১৮  লেবানন 21   মেক্সিকো (যেসব রাজ্যে পতিতাবৃত্তি বৈধ) ১৮   নেদারল্যান্ডস জাতীয়ভাবে ১৮, কিছু পৌরসভায় ২১  ১৬  নিউজিল্যান্ড ১৮  ১৬  নিকারাগুয়া ১৮    প্যারাগুয়ে ১৮   পেরু ১৮   সেনেগাল ২১   সিঙ্গাপুর ১৮   তিউনিসিয়া ১৮   যুক্তরাজ্য ১৮ Sexual Offences Act 2003  মার্কিন যুক্তরাষ্ট্র (শুধু নেভাদা) ১৮   উরুগুয়ে ১৮   ভেনেজুয়েলা ১৮     আরো দেখুন    পতিতাবৃত্তি আইন   তথ্যসূত্র   বিষয়শ্রেণী:পতিতাবৃত্তি আইন
যাদবপুর ইউনিয়ন বাংলাদেশের টাঙ্গাইল জেলার অন্তর্গত সখিপুর উপজেলার একটি ইউনিয়ন। ১৯২৬ খ্রি. এটি স্থাপিত হয়।এক নজরে যাদবপুরউপজেলা ভিত্তিক ইউনিয়ন তালিকা   ভৌগোলিক উপাত্ত  যাদবপুর ইউনিয়নের মোট আয়তন ২০.২৩ বর্গ মাইল। ঘরবাড়ির সংখ্যা ১৫০০২ টি।http://www.bbs.gov.bd/WebTestApplication/userfiles/Image/Census2011/Dhaka/Tangail/Tangail_C01.pdf  | টাঙ্গাইল জেলার তথ্য গ্রাম সংখ্যা ০৯ টি।   জনসংখ্যার উপাত্ত  বাংলাদেশের ২০১১ সালের আদমশুমারী অনুযায়ী যাদবপুর ইউনিয়নের মোট জনসংখ্যা ৫১,০০৩ জন। প্রতি ব:কি: এ ১২৮০ জন লোক বাস করে। শিক্ষার হার ৭০%।   যোগাযোগ ব্যবস্থা  পাকা রাস্তা ৩০ কি.মি কাঁচা রাস্তা ১৩৩ কি.মি, এইচ বি.বি রাস্তা ৪ কি.মি   হাটবাজারের তালিকা  বোয়ালী বাজার নলুয়া বাজার বেড়বাড়ী বাজার শোলাপ্রতিমা বাজার এয়ার ফোর্স বাজার নাকশালা বাজার  গ্রামের তালিকা পাহাড় কাঞ্চন পুর বোয়ালী ঘেচুয়া নলুয়া শোলা প্রতিমা বেড়বাড়ী রতনপুর খন্দকার পাড়া (অংশ) যাদবপুরhttp://jaduppurup.tangail.gov.bd/node/720270 দেওদিঘী লাংগুলিয়া   শিক্ষা   সরকারী প্রাথমিক বিদ্যালয় - ৩টি;  মাদরাসা - ৬টি;  উচ্চ মাধ্যমিক বিদ্যালয় - ৫টি;  কলেজ - ২টি।   দর্শনীয় স্থান   পাহাড়ী গজারী বন;  বিমান বাহিনী ঘাঁটি;  বি এ এফ শাহীন স্কুল এন্ড কলেজ।   তথ্যসূত্র   বিষয়শ্রেণী:সখিপুর উপজেলার ইউনিয়ন বিষয়শ্রেণী:টাঙ্গাইল জেলার জনবহুল স্থান
চিলমারী সরকারি কলেজ কুড়িগ্রাম জেলার চিলমারী উপজেলার একটি সরকারি কলেজ। এটি চিলমারী ডিগ্রী কলেজ নামে ১৯৮৫ সালে প্রতিষ্ঠিত হয়। এখানে কারিগরি, মাধ্যমিক, উচ্চমাধ্যমিক ও ব্যাচেলর ডিগ্রি (পাস) কোর্স চালু আছে।  আরো দেখুন    কুড়িগ্রাম সরকারি কলেজ  কুড়িগ্রাম জেলার শিক্ষাপ্রতিষ্ঠানের তালিকা  তথ্যসূত্র  বহিঃসংযোগ  বিষয়শ্রেণী:কুড়িগ্রাম জেলার মহাবিদ্যালয় বিষয়শ্রেণী:১৯৮৫-এ বাংলাদেশে প্রতিষ্ঠিত বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
thumb|300px|বিসক্রার নগর ভবন বিস্‌ক্রা () উত্তর-পূর্ব আলজেরিয়ার একটি শহর। এটি দেশটির বিস্‌ক্রা প্রদেশের রাজধানী। শহরটি সাহারা মরুভূমির একটি উর্বর মরূদ্যানে অবস্থিত এবং যাযাবরদের একটি বাণিজ্যকেন্দ্র হিসেবে পরিচিত। ফলের চাষ এখানকার প্রধান কাজ, খেজুর, জলপাই, খুবানি ও ডালিম এখানে উৎপন্ন প্রধান ফল। জলবায়ু অনুকূল বলে শহরটি একটি জনপ্রিয় শীতকালীন অবকাশযাপন কেন্দ্র। এই শহরে সাঁ-জেরমাঁ নামের একটি ফরাসি দুর্গ আছে, যা আলজেরিয়াতে ফরাসি উপনিবেশের সময় একটি গুরুত্বপূর্ণ ফরাসি সামরিক ঘাঁটি হিসেবে কাজ করত। প্রাচীনকালে এখানে রোমানদেরও একটি সামরিক ঘাঁটি ছিল। উত্তর আফ্রিকার দিগ্বিজয়ী আরব নেতা ওক্‌বা এই শহরের কাছেই নিহত হন; তার সমাধিস্তম্ভ গোটা উত্তর আফ্রিকার সবচেয়ে প্রাচীন আরবি লিপির নিদর্শন বহন করছে। স্পেনের মুরেরা বহু শতাব্দী যাবত শহরটি শাসন করার পর ১৮৪৪ সালে ফরাসিরা ১৮৪৪ সালে শহরটি দখল করে নেয়। বর্তমানে এখানে দুই লক্ষের কিছু বেশি লোকের বাস।   পাদটীকা   বিষয়শ্রেণী:আলজেরিয়ার শহর
অ্যাডাম ডি'অ্যাঞ্জেলো (জন্ম ১৯৮৪) একজন মার্কিন ইন্টারনেট উদ্যোক্তা। তিনি মূলত মাউন্টেন ভিউ, ক্যালিফোর্নিয়া ভিত্তিক প্রতিষ্ঠান কোরা এর সহ-প্রতিষ্ঠাতা ও প্রধান নির্বাহী কর্মকর্তা হিসেবে সুপরিচিত। এর আগে তিনি সামাজিক গণযোগাযোগ ভিত্তিমঞ্চ ফেসবুক-এর প্রধান প্রযুক্তি কর্মকর্তা ছিলেন।   অবদান  ২০০৯ সালের জুনে, তিনি কোরা নামক প্রশ্নোত্তর প্ল্যাটফর্মটি শুরু করেন।   প্রাথমিক জীবন    কর্মজীবন    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৮৪-এ জন্ম বিষয়শ্রেণী:মার্কিন প্রধান প্রযুক্তি কর্মকর্তা বিষয়শ্রেণী:২১শ শতাব্দীর মার্কিন ব্যবসায়ী বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:ফেসবুকের কর্মচারী বিষয়শ্রেণী:মার্কিন প্রযুক্তি প্রধান নির্বাহী বিষয়শ্রেণী:ইতালীয় বংশোদ্ভূত মার্কিন ব্যক্তি
থাম্ব|ডান|ভাষা আন্দোলন দিবসে বাংলাদেশে আলপনার কাজ আলপনা বা আলিম্পন্ হল লেপন করে করা কারুকার্য; সাধারণত একটি বা দুটি রঙের সহজ বিমূর্ত (abstract) রেখাচিত্র। বাড়ির চৌকাঠে, আঙিনায়, বিয়ের পিঁড়িতে, হিন্দু পূজা মণ্ডপে ইত্যাদি জায়গায় সাদা আলপনা খুব চল আছে। এটি মূলত ক্ষণস্থায়ী লোকশিল্প। সমাজজীবনে প্রচলিত নানাবিধ অনুষ্ঠান ও গৃহসজ্জার জন্য আলপনা অঙ্কন করা হয়।   প্রকার  থাম্ব|কাঠগুঁড়ো দিয়ে তৈরি আলপনাতে বেলেপাথরের যুগল মূর্তির প্রতিকৃতি বাংলার আলপনায় চিরাচরিতভাবে ভিজে চালগুঁড়ো সাদা রং হিসাবে ব্যবহার হয়। এছাড়া তেল-সিঁদুর লাল, এবং হলুদবাটা হলদে রঙ হিসাবে ব্যবহার হতে পারে। সাধারণত চালের গুঁড়োর পিটালীর মধ্যে ছোট এক টুকরো কাপড় কিংবা পাটের টুকরো ভিজিয়ে নিয়ে অনামিকা দিয়ে আলপনা আঁকা হয়। আলপনার ছবিগুলো পুরু রেখায় তৈরি ও দ্বিমাত্রিক। সাধারণত মেঝের উপরই আলপনা করা হয়। স্মরণাতীত কাল থেকেই বাংলার মহিলারা ধর্মীয় ও সামাজিক অনুষ্ঠানাদির উদ্দেশ্যেই আলপনার অনুশীলন করে আসছেন। বিষয়বস্তু হিসেবে আলপনায় আঁকা হয় পদ্ম, ধানের গুচ্ছ, বৃত্তায়িত রেখা, সূর্য, মই, লক্ষ্মীর পদচিহ্ন,শ্রীকৃষ্ণের শিশু পদচিহ্ন, মাছ, পান, শঙ্খলতা ইত্যাদি। বর্তমান যুগে মুসলমানেরাও বিবাহ ও অন্যান্য সামাজিক-সাংস্কৃতিক ও ধর্মীয় অনুষ্ঠানে আলপনা অঙ্কন করে থাকেন।  অনেক পণ্ডিতই ব্রত ও পূজার সঙ্গে সংশ্লিষ্ট আলপনাকে প্রাক-আর্য সময়কার উৎপত্তি বলে চিহ্নিত করেন। একুশে ফেব্রুয়ারিতে ঢাকার কেন্দ্রীয় শহীদ মিনার ও মিনার সংলগ্ন সড়কগুলিতে আলপনা করা হয়। প্রচলিত রীতির আওতার মধ্যে থেকেও অনুষ্ঠান, পটভূমি ও শৈল্পিক কারুকার্যে আলপনার রূপভেদ লক্ষ করা যায়। আধুনিক আলপনার চারিত্রিক বৈশিষ্ট্য বিমূর্ত, আলংকরিক, ধর্মনিরপেক্ষ ও সামঞ্জস্যপূর্ণ।   বড় আলপনা  ভারতকে হারিয়ে ১০ কি.মি. দৈর্ঘ্য আলপনা দিয়ে নতুন রেকর্ড করতে যাচ্ছে বাংলাদেশ।  বাংলাদেশের স্বাধীনতার সুবর্ণজয়ন্তী ও জাতির পিতা বঙ্গবন্ধু শেখ মুজিবুর রহমানের জন্মশতবার্ষিকীকে স্মরণীয় করতে অভিনব এক পন্থা অবলম্বন করে গাইবান্ধার শিক্ষার্থীরা। সেই পন্থার অংশ হিসাবে পাবলিক ইউনিভার্সিটি স্টুডেন্টস অ্যাসোসিয়েশন অব গাইবান্ধার (পুসাগ) উদ্যোগে গাইবান্ধা থেকে বাদিয়াখালি টু ফুলছড়ি পর্যন্ত দীর্ঘ ১০ কিলোমিটার সড়কজুড়ে আলপনা আঁকে তারা। ভিডিও-   এখনো পর্যন্ত বিশ্বের বৃহত্তম যেই আলপনাটি আঁকা হয়েছে তার দৈর্ঘ্য ছিল ২.৭৩ কিলোমিটার। যেটি ২০১৭ সালে আঁকা হয়েছিল ভারতে পশ্চিমবঙ্গের নদীয়া জেলার ফুলিয়ায়।  তবে নদীয়ার আগে বিশ্বের সবচেয়ে বড় আলপনার রেকর্ডটি ছিল বাংলাদেশের দখলে। আর যেটির দৈর্ঘ্য ছিল ১.৫ কিলোমিটার। তাই বলা যায় গাইবান্ধার শিক্ষার্থীদের আঁকা ১০ কিলোমিটার আলপনার মাধ্য দিয়ে বাংলাদেশ আবার ফিরে পেতে যাচ্ছে তাদের হারানো গৌরব।  বর্তমানে বাংলাদেশ কিশোরগঞ্জের হাওড়ের রাস্তায় ১৪ কি.মি. জুড়ে লম্বা আলপনা তৈরি করেছে যা বিশ্ব রেকর্ড এর অপেক্ষায় আছে।   তথ্যসূত্র    বাংলাপিডিয়া, বঙ্গীয় লোকসংস্কৃতি কোষ  বহিঃসংযোগ    Selin, Helaine (2008). Encyclopaedia of the History of Science, Technology, and Medicine in Non-Western Cultures, Volume 1. . pp. 1869–1870.    বিষয়শ্রেণী:ভারতীয় শিল্পকলা বিষয়শ্রেণী:লোকশিল্প বিষয়শ্রেণী:অঙ্কনপদ্ধতি বিষয়শ্রেণী:হিন্দু সংস্কৃতি বিষয়শ্রেণী:হিন্দু উৎসব বিষয়শ্রেণী:হিন্দু পূজায় ব্যবহৃত বস্তু বিষয়শ্রেণী:ভারতের ধর্মীয় উৎসব
.কিউএ (.qa) হচ্ছে কাতারের ইন্টারনেট কান্ট্রি কোড টপ-লেভেল ডোমেইন।  ২০১১ সালের সেপ্টেম্বর মাস থেকে কাতারের সাধারণ জনগণ স্বীকৃত নিবন্ধক মাধ্যমে কাতারের ইন্টারনেট ডোমেইন (.কিউএ) হিসেবে নিবন্ধন করতে পারে। .কিউএ সবার জন্য উন্মুক্ত করার পূর্বে, কিউডিআর একটি বিশেষ সময়কাল ঘোষণা করে যাতে ট্রেডমার্কধারী এবং সরকারি সংগঠনগুলো কাতার ভিত্তিক ডোমেইন নামের জন্য রেজিস্ট্রেশন করতে পারে।   বর্তমানে ডোমেইন নাম দেয়ার জন্য কিউডিআর এর অনুমতি প্রাপ্ত ১২ টি নিবন্ধক প্রতিষ্ঠান আছে। নিবন্ধক প্রতিষ্ঠান গুলো হচ্ছে কিউটেল, ডব্লিউ৩ ইনফোটেক, আইপি মিরর, অ্যাসকিও, মার্কমনিটর, মারাকিয়া.কম, ইপিএজি ডোমেইন সার্ভিস, সেফনেম, সিপিএস-ডেটেন্সিস্টেম, ডোমেইনমনোস্টার এবং ইন্টারনেটএক্স।   .   .qa    দ্বিতীয়-স্তররে ডোমেইন   .কম.কিউএ – বাণিজ্যিক প্রতিষ্ঠান; নিবন্ধিত ট্রেডমার্ক সুরক্ষা।  .এডু.কিউএ – অনুমতি প্রাপ্ত কাতারের বিভিন্ন উচ্চ শিক্ষা প্রতিষ্ঠান  .এসসিএইচ.কিউএ – অনুমতি প্রাপ্ত কাতারের বিভিন্ন সরকারি বেসরকারি বিদ্যালয়।  .জিওভি.কিউএ – সরকারি প্রতিষ্ঠান।   .এমআইএল.কিউএ – প্রতিরক্ষা মন্ত্রণালয়  .নেট.কিউএ – তথ্য যোগাযোগের জন্য অনুমতিপ্রাপ্ত নেটওয়ার্ক   .অর্গ.কিউএ – লাভজনক প্রতিষ্ঠান   তথ্যসূত্র   বিষয়শ্রেণী:কান্ট্রি কোড টপ-লেভেল ডোমেইন বিষয়শ্রেণী:কাতারের টেলিযোগাযোগ ব্যবস্থা বিষয়শ্রেণী:কাতারে ইন্টারনেট বিষয়শ্রেণী:১৯৯৬-এ কম্পিউটার সম্পর্কিত প্রবর্তন
মার্লোন রোদ্রিগেস দে ফ্রেইতাস (; জন্ম: ২৭ মার্চ ১৯৯৫; মার্লোন ফ্রেইতাস নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব বোতাফোগোর হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।  প্রারম্ভিক জীবন মার্লোন রোদ্রিগেস দে ফ্রেইতাস ১৯৯৫ সালের ২৭শে মার্চ তারিখে ব্রাজিলের মাগেতে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ               বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:বোতাফোগো রেগাতাস ফুটবলের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ব্রাজিলের আন্তর্জাতিক যুব ফুটবলার বিষয়শ্রেণী:ফ্লুমিনেন্সে ফুটবল ক্লাবের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ব্রাজিলীয় প্রবাসী পুরুষ ফুটবলার
সিরুচেরি দক্ষিণ ভারতের তামিলনাড়ু রাজ্যের চেঙ্গলপট্টু জেলায় অবস্থিত একটি আবাসিক ও অর্থনৈতিক অঞ্চল। একটি চেন্নাই মহানগরের দক্ষিণ দিকে অবস্থিত শহরতলি। মূল চেন্নাই শহর থেকে ৩৫ কিলোমিটার দক্ষিণে পুরাতন মহাবলীপুরম রোড তথা রাজীব গান্ধী সালাই বরাবর নাবলুর ও কেলমবক্কমের মাঝে অবস্থিত গ্রামটি তিরুপোরূর পঞ্চায়েত সমিতির অন্তর্গত।  তথ্যপ্রযুক্তি উদ্যান সিরুচেরিতে রয়েছে সিপকট তথ্যপ্রযুক্তি উদ্যান।https://m.timesofindia.com/city/chennai/sipcot-to-venture-into-co-working-spaces-at-siruseri-it-park-in-city/amp_articleshow/71713040.cms সিরুচেরি গ্রামে  জমির ওপর স্টেট ইন্ডাস্ট্রিজ প্রোমোশন কর্পোরেশন অব তামিলনাড়ু বা সংক্ষেপে সিপকট নামে এই উদ্যান প্রতিষ্ঠিত হয়। তামিলনাড়ুর সাইবার কোরিডরও এইখানে নিজেদের একটি দপ্তর খোলার জন্য উৎসাহ দেখিয়েছেন। পৃথক সাব-স্টেশন, বিদ্যুৎ সরবরাহ, টেলিফোন পরিষেবা, উচ্চগতির ডেটা সংযোগ প্রভৃতি প্রাথমিক তথ্যপ্রযুক্তি চাহিদাগুলি পরিকল্পনামাফিক রয়েছে। বেশ কিছু আইটি কোম্পানি এখানে নিজেদের প্লট নির্দিষ্ট করেছে আবার কিছু কোম্পানি তাদের দপ্তর গড়ে নিজেদের সুবিধামতো কাজ শুরু করে দিয়েছে। প্রথম পর্যায়ে ২৫০ একর জমির ওপর কাজ শুরু হয়, যা ২০২১ খ্রিস্টাব্দের জুলাই মাসে পুরোপুরি শেষ হবে বলে আশা করা হচ্ছে।  পরিবহন সিরুচেরি মূল বাসস্টপটি রয়েছে সিপকটের দিকে রাজীব গান্ধী সালাইয়ের ওপর। বাস পরিষেবার মাধ্যমে সরাসরি সঈদাপেট, কেলমবক্কম, আদিয়ার, তিরুবান্মিয়ুর, তিরুপোরূর, তাম্বরম, কোবলম, চেন্নাই সেন্ট্রাল, ব্রডওয়ে, অম্বাত্তুর, শোলিঙ্গনলুর যাওয়া যায়।  জনতত্ত্ব ২০১১ খ্রিস্টাব্দে ভারতের জনগণনা অনুসারে সিরুচেরির জনসংখ্যা হয় ১,৩৪৬ জন, যেখানে পুরুষ ৬৬৯ জন ও নারী ৬৭৭ জন অর্থাৎ প্রতি হাজার পুরুষে ১,০১২ জন নারী বাস, যা রাষ্ট্রীয় গড়ের তুলনায় অধিক। মোট শিশু সংখ্যা ১৬৪ জন যেখানে শিশুপুত্র সংখ্যা ৮৯ জন এবং শিশুকন্যা সংখ্যা ৭৫ জন। জনসংখ্যা অনুপাতে শিশু ১২.১৮ শতাংশ। লোকালয়ের সাক্ষরতার হার ছিল ৮০.৬৩ শতাংশ যেখানে পুরুষ সাক্ষরতার হার ৮৩.৭৯ শতাংশ ও নারী সাক্ষরতার হার ৭৭.৫৭ শতাংশ। এখানে মোট পরিবার সংখ্যা ৩৩৫ টি।https://www.census2011.co.in/data/village/629402-siruseri-tamil-nadu.html মোট তফশিলি জাতি ও তফশিলি উপজাতি যথাক্রমে ৬১২ ও ১৭৭ জন। মোট শ্রমজীবী ৫৩৫ জন।  তথ্যসূত্র  বিষয়শ্রেণী:চেন্নাইয়ের শহরতলি
ধৌলী বা ধৌলীগিরি হল  ভারতের ওড়িশা রাজ্যের রাজধানী ভুবনেশ্বর থেকে ৮ কিলোমিটার দক্ষিণে দয়া নদীর তীরে অবস্থিত একটি পাহাড়। এটি একটি ইতিহাস-বিজড়িত স্থান। পাহাড়ের পাদদেশের পার্বত্য বনানী, দয়া নদীর সৌন্দর্য পর্যটকদের কাছে বেশ আকর্ষণীয়।   অবস্থান  স্থানটির ভৌগলিক অবস্থানের অক্ষাংশ ও দ্রাঘিমাংশ হলো যথাক্রমে-    ইতিহাস  এক সময় এই স্থানটির বিস্তীর্ণ অঞ্চল জুড়ে ছিল ফাঁকা প্রান্তর। খ্রিস্টপূর্ব ২৬১ অব্দে ভারতীয় উপমহাদেশের তৃতীয় মৌর্য সম্রাট অশোক ও কলিঙ্গরাজের মধ্যে তুমুল রক্তক্ষয়ী যুদ্ধ হয়। মৌর্য্য ও কলিঙ্গ বাহিনীর যুদ্ধে সম্রাট অশোক জয়লাভ করেন। কিন্তু যুদ্ধে দুই বাহিনীর সেনাসহ  অসংখ্য অসহায় মানুষের মৃত্যু হয়। যুদ্ধের বীভৎসতায় সম্রাট অশোক পরিতাপ জ্বালায় জর্জরিত হন। বিষাদগ্রস্থ হয়ে অশোক বৌদ্ধধর্ম গ্রহণ করেন এবং প্রচার শুরু করেন। অহিংসার পথে সাম্রাজ্য পরিচালনার মনস্থ করেন। তিনি শপথ নেন, - আর যুদ্ধ নয়, জীবনের অবশিষ্ট দিনগুলি তিনি জনহিতকর কাজে লিপ্ত  থাকবেন। প্রেম আর ভালোবাসা দিয়েই মানুষের মন জয় করবেন। ধৌলির পাহাড়ের গায়ে তিনি ব্রাহ্মী লিপিতে উৎকীর্ণ করেন -        সব মানুষই আমার ভাই।  শিলালিপিতে উৎকীর্ণ করেন তেরোটি নিষেধাজ্ঞা বা অনুশাসন। শিলালিপির সঙ্গে রেখেছেন হাতির মূর্তির সম্মুখভাগ।   বিশেষত্ব  জাপান বুদ্ধ সংঘ এবং কলিঙ্গ নিপ্পন বুদ্ধ সংঘ দ্বারা ১৯৭২ খ্রিস্টাব্দে নির্মিত একটি শান্তি প্যাগোডা স্মৃতিস্তম্ভ " ধৌলী শান্তি স্তূপ" এর জন্য স্থানটি পর্যটকদের বিশেষভাবে আকর্ষণ করে।  থাম্ব|300x300পিক্সেল| ধৌলিগিরিতে শান্তি স্তুপ (শান্তি প্যাগোডা) থাম্ব|ধৌলিতে অশোকের প্রধান শিলালিপি, যার সামনের অংশটি হাতির সম্মুখভাগ থাম্ব|শিলালিপিতে অশোকের অনুশাসন/নিষেধাজ্ঞা এই ধৌলি পাহাড়কে কলিঙ্গ যুদ্ধের স্থান বলে মনে করা হয় ।    ছবি    তথ্যসূত্র   বিষয়শ্রেণী:ওড়িশার প্রত্নতাত্ত্বিক নিদর্শন বিষয়শ্রেণী:ওড়িশার প্রত্নতাত্ত্বিক স্থান বিষয়শ্রেণী:ভারতের বুদ্ধ মূর্তি বিষয়শ্রেণী:ভারতের স্তূপ বিষয়শ্রেণী:ওড়িশার ইতিহাস বিষয়শ্রেণী:বৌদ্ধধর্মীয় শিল্পকলা
মানব সামর্থ্যপ্রমাণ গবেষণা, মানব সামর্থ্যপ্রমাণ পরীক্ষণ বা নিয়ন্ত্রিত মানব সংক্রমণ পরীক্ষণ বলতে কোনও টিকা বা ঔষধের জন্য এক ধরনের রোগীভিত্তিক পরীক্ষণকে বোঝায় যাতে ইচ্ছাকৃতভাবে পরীক্ষার পাত্রকে তার দেহের রোগপ্রতিরোধ ক্ষমতার সামর্থ্য প্রমাণ করার উদ্দেশ্যে পরীক্ষণাধীন রোগের জীবাণু দ্বারা সংক্রমিত করা হয়। পরীক্ষার পাত্রকে আগে থেকে টিকা দেওয়া থাকতে পারে বা না-ও থাকতে পারে। পরীক্ষার পাত্রের দেহে যে জীবাণুটিকে প্রবেশ করানো হয়, সেটিকে সামর্থ্য পরীক্ষাকারী জীবাণু বলে। এটি প্রকৃতিতে বিদ্যমান রোগসৃষ্টিকারী বন্য-জীবাণুর সদৃশ কিছু হতে পারে, কিংবা এটি বন্য-জীবাণুর একটি দুর্বল ও অভিযোজিত রূপ হতে পারে যার রোগসৃষ্টির ক্ষমতা খুবই কম বা নেই বললেই চলে, কিংবা এটি জীবাণুটির বংশাণুগতভাবে পরিবর্তিত একটি রূপ হতে পারে। এই ধরনের গবেষণা নৈতিকভাবে বিতর্কিত হতে পারে, কেননা এগুলিতে পরীক্ষার পাত্রদেরকে পরীক্ষাণাধীন পদার্থের (ঔষধ বা টিকার) সম্ভাব্য পার্শ্ব প্রতিক্রিয়ার চেয়ে বেশি বিপদ বা ঝুঁকিতে ফেলা হয়। ২১শ শতকে এসে মানব সামর্থ্যপ্রমাণ গবেষণার সংখ্যা বৃদ্ধি পায়। যেমন ২০২০ খ্রিস্টাব্দে বেশ কিছু টিকা প্রস্তুতকারক (যাদের মধ্যে বিশ্ব স্বাস্থ্য সংস্থাও রয়েছে) করোনাভাইরাস রোগ ২০১৯ (কোভিড ১৯) প্রতিরোধের লক্ষ্যে কিছু সম্ভাবনাময় টিকার কার্যকারিতা পরীক্ষার জন্য মানব সামর্থ্যপ্রমাণ গবেষণার সূত্রপাত করেছে।  ২০শ শতকে ও ২১শ শতকে প্রথম দুই দশক পর্যন্ত প্রায় ১৫টি গুরুত্বপূর্ণ রোগসৃষ্টিকারী জীবাণুর জন্য টিকা প্রস্তুতকরণ প্রক্রিয়াটিকে ত্বরান্বিত করার উদ্দেশ্যে মানব সামর্থ্যপ্রমাণ গবেষণার আয়োজন করা হয়। এগুলিতে প্রায় ৩০ হাজার ব্যক্তি অংশগ্রহণ করেন এবং তাদের কোনও গুরুতর পার্শ্বপ্রতিক্রিয়ার শিকার হতে হয়নি। বরং তারা কলেরা বা ওলাওঠা রোগ, টাইফয়েড জ্বর, মৌসুমী ইনফ্লুয়েঞ্জা এবং অন্যান্য সংক্রামক রোগ প্রতিরোধের জন্য টিকা উদ্ভাবনে ভূমিকা রাখেন। চিকিৎসা নীতিশাস্ত্রবিদদের মতে ২১শ শতকে এসে মানব সামর্থ্যপ্রমাণ পরীক্ষণগুলি পরিচালনা করার পদ্ধতিগুলির উন্নতি সাধন করা হয়েছে, ফলে বর্তমানে এগুলি নৈতিক, নিরাপত্তাগত ও আইনি বাধ্যবাধকতাগুলি পূরণ করতে সক্ষম। অংশগ্রহণকারীরা ঠিকমত অবহিত থাকলে ও স্বাধীনভাবে নিজ ইচ্ছায় অংশ নিলে, এবং আলোচ্য পরীক্ষণগুলি রোগীভিত্তিক পরীক্ষণ সম্পাদনা করার জন্য সুপ্রতিষ্ঠিত কঠোর নিয়মকানুনগুলি মেনে চললে এগুলিকে বৈজ্ঞানিকভাবে গ্রহণযোগ্য ও নৈতিকভাবে সিদ্ধ হিসেবে গণ্য করা হয়।  তথ্যসূত্র  বহিঃসংযোগ  Hundreds of people volunteer to be infected with coronavirus. Ewen Callaway, Nature, April 22, 2020  Let volunteers take the COVID challenge: Young, healthy, informed people should be allowed to participate in vaccine trials. Conor Friedersdorf, The Atlantic, April 21, 2020  1 Day Sooner, US-UK advocacy organization for human challenge studies of candidate COVID-19 vaccines (25,104 volunteers from 102 countries, as of late May, 2020)  পরিভাষা  নিয়ন্ত্রিত মানব সংক্রমণ পরীক্ষণ - Controlled human infection trial  পরীক্ষার পাত্র - Subject of a trial  বন্য জীবাণু - Wild-type organism  মানব সামর্থ্যপ্রমাণ গবেষণা - Human challenge study  মানব সামর্থ্যপ্রমাণ পরীক্ষণ - Human challenge trial  রোগসৃষ্টিকারী - Pathogenic  রোগীভিত্তিক পরীক্ষণ - Clinical trial  সামর্থ্য পরীক্ষাকারী জীবাণু - Challenge organism  বিষয়শ্রেণী:ধরন অনুযায়ী রোগীভিত্তিক পরীক্ষণ বিষয়শ্রেণী:মানব পাত্রভিত্তিক গবেষণা
thumb|সুসি ব্রাইট, সর্বপ্রথম যৌন-ইতিবাচক নারীবাদীদের মধ্যে অন্যতম যৌন-ইতিবাচক নারীবাদ, যেটি যৌনপক্ষীয় নারীবাদ, যৌন-গোঁড়া নারীবাদ অথবা যৌন-স্বাধীনতাবাদী নারীবাদ নামেও পরিচিত হচ্ছে একটি মতবাদ যেটি ১৯৮০ এর দশকের শুরুর দিকে চালু হয় এই ধারণা নিয়ে যে যৌন স্বাধীনতা হচ্ছে নারীস্বাধীনতার একটি অন্যতম গুরুত্বপূর্ণ অংশ।  বহু নারীবাদী 'অশ্লীল সৃষ্টিকর্ম-বিরোধী আন্দোলন'কে বন্ধ করার জন্যযৌন-ইতিবাচক নারীবাদের সঙ্গে জড়িয়ে পড়েন; ঐ আন্দোলনে বারংবারই বলা হয় যে অশ্লীল সৃষ্টিকর্ম নারীদেরকে পুরুষদের ভোগের সামগ্রী হিসেবে উপস্থাপন করে। আশির দশকের শুরুর দিকে এই যৌন-ইতিবাচক নারীবাদীরা 'অশ্লীল সৃষ্টিকর্ম-বিরোধী আন্দোলন'কে বন্ধ করার জন্য বিরোধী আন্দোলনকারীদের সঙ্গে এক সংঘর্ষে জড়িয়ে পড়েন, যেটি ইতিহাসে 'নারীবাদীদের যৌন যুদ্ধ' নামে পরিচিতি লাভ করে। অপরদিকে যৌন-ইতিবাচক নারীবাদীরা সমাজ থেকে যৌনতার উপর পুরুষতান্ত্রিক বিধি-বিধান উঠিয়ে দেওয়ার জন্য এরূপ মতবাদের পক্ষ নেওয়া শুরু করেন।  তথ্যসূত্র  বিষয়শ্রেণী:পর্নোগ্রাফি বিষয়শ্রেণী:জৈবিক লিঙ্গ বিষয়শ্রেণী:মানব যৌনতা বিষয়শ্রেণী:যৌনতা ও সমাজ বিষয়শ্রেণী:যৌন ইতিবাচক নারীবাদ বিষয়শ্রেণী:নারীবাদ ও পর্নোগ্রাফি বিষয়শ্রেণী:নারীবাদ ও যৌনতা বিষয়শ্রেণী:নারীবাদের তৃতীয় তরঙ্গ বিষয়শ্রেণী:নারীবাদী আন্দোলন ও মতাদর্শ বিষয়শ্রেণী:উদারতাবাদী নারীবাদ বিষয়শ্রেণী:নারীবাদের দ্বিতীয় তরঙ্গ বিষয়শ্রেণী:যৌন বিপ্লব বিষয়শ্রেণী:নারী ও যৌনতা
সাবিত্রী দেবী জিন্দাল (; জন্ম ২০ মার্চ ১৯৫০) একজন বিশিষ্ট ভারতীয় ব্যবসায়ী এবং রাজনীতিবিদ।   জীবনী  সাবিত্রী ১৯৫০ সালে ২০ মার্চে আসামের তিনসুকিয়া জেলায় জন্মগ্রহণ করেন। ১৯৭০ সালে তিনি ওম প্রকাশ জিন্দালিনকে বিয়ে করেন, যিনি জিন্দাল গ্রুপের প্রতিষ্ঠাতা। সাবিত্রী বর্তমানে এমেরিটাস, জিন্দাল ষ্টীল এন্ড পাওয়ার লিমিটেডের চেয়ারপার্সন।  সাবিত্রী জিন্দাল হরিয়ানার হিসার থেকে নির্বাচিত হরিয়ানা বিধানসভার সদস্য ছিলেন। তিনি ২০১৪ সালে অনুষ্ঠিত হরিয়ানা বিধানসভা নির্বাচনে পরাজিত হন। ২০০৫ সালে তার স্বামী ওম প্রকাশ জিন্দাল হেলিকপ্টার দূর্ঘটনায় মারা গেলে তিনি জিন্দাল গ্রুপের চেয়ারপার্সনের দায়িত্ব নেন।  তিনি কোম্পানীর দায়িত্ব নেয়ার পর কোম্পানীর আয় ৪ গুন বৃদ্ধি পায়। ১৯৫২ সালে সাবিত্রী দেবীর স্বামী ওম প্রকাশ জিন্দাল ও.পি জিন্দাল গ্রুপ প্রতিষ্ঠা করেন, যিনি একজন প্রকৌশলী ছিলেন। পরবর্তীতে এটি ইস্পাত, শক্তি, খনির, তেল ও গ্যাস উৎপাদন শুরু করে। কোম্পানীর এই চারটি খাত তার চার পুত্র পৃথিভিরাজ, সজ্জন, রতন এবং নাভেন জিন্দাল কর্তৃক পরিচালিত হয়। জিন্দাল গ্রুপ ভারতের ৩য় শীর্ষ ইস্পাত উৎপাদনকারী প্রতিষ্ঠান।  সাবিত্রী দেবী ভারতের সবচেয়ে ধনী নারী এবং ২০১৬ সালের হিসাবে সর্বভারতের ১৬ তম ধনী, তার $৪ বিলিয়ন ইউএস ডলারের উপর সম্পদ রয়েছে। এছাড়াও তিনি ২০১৬ সালের হিসাবে বিশ্বের ৪৫৩ তম ধনী।   রাজনীতি  সাবিত্রী দেবী ভারতীয় জাতীয় কংগ্রেসের সদস্য। ২০০৫ সালে জিন্দাল হিসার সংসদীয় আসন থেকে হরিয়ানা বিধানসভায় নির্বাচিত হন, এই আসনে তার স্বামী ওম প্রকাশ জিন্দাল প্রতিনিধিত্ব করেন। ২০০৯ সালে তিনি পুনরায় নির্বাচিত হয়ে ২০১৩ সালের ২৯ অক্টোবর পর্যন্ত রাজ্যসরকারের মন্ত্রী ছিলেন। তিনি রাজস্ব ও দুর্যোগ ব্যবস্থাপনা, একীকরণ, পুনর্বাসন ও গৃহায়ন মন্ত্রণালয় এবং শহুরে স্থানীয় সংস্থা ও হাউজিং রাজ্য মন্ত্রণালয়ের দায়িত্ব পালন করেন।   তথ্যসূত্র    বিষয়শ্রেণী:১৯৫০-এ জন্ম বিষয়শ্রেণী:ভারতের স্বতন্ত্র রাজনীতিবিদ বিষয়শ্রেণী:২১শ শতাব্দীর ভারতীয় নারী ব্যবসায়ী বিষয়শ্রেণী:ভারতীয় নারী ব্যবসায়িক নির্বাহী বিষয়শ্রেণী:হরিয়ানার নারী ব্যবসায়ী বিষয়শ্রেণী:জীবিত ব্যক্তি বিষয়শ্রেণী:তিনসুকিয়া জেলার ব্যক্তি বিষয়শ্রেণী:নারী শতকোটিপতি বিষয়শ্রেণী:হরিয়ানা বিধানসভার সদস্য ২০০৫-২০০৯ বিষয়শ্রেণী:ভারতীয় শতকোটিপতি বিষয়শ্রেণী:হরিয়ানার ভারতীয় জাতীয় কংগ্রেসের রাজনীতিবিদ বিষয়শ্রেণী:হরিয়ানার ব্যবসায়ী বিষয়শ্রেণী:২০শ শতাব্দীর ভারতীয় ব্যবসায়ী বিষয়শ্রেণী:২১শ শতাব্দীর ভারতীয় ব্যবসায়ী বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:২০শ শতাব্দীর ভারতীয় নারী ব্যবসায়ী বিষয়শ্রেণী:হরিয়ানা বিধানসভার নারী সদস্য বিষয়শ্রেণী:হরিয়ানা বিধানসভার সদস্য ২০০৯-২০১৪ বিষয়শ্রেণী:হরিয়ানা বিধানসভার সদস্য ২০২৪-২০২৯ বিষয়শ্রেণী:হরিয়ানার ভারতীয় জনতা পার্টির রাজনীতিবিদ
সিননগাগ বা গার্লিক ফ্রাইড রাইস অথবা গার্লিক রাইস নামে পরিচিত এই খাবারটি একটি ফিলিপিনো ফ্রাইড রাইস ডিশ যা আগে থেকে সেদ্ধ করা ভাত রসুন দিয়ে নাড়াচাড়া করে তৈরি করা হয়। সাধারণত আগের দিনের রান্না করা অবশিষ্ট বাসি চাল এতে ব্যবহার হয় কারণ বাসি চাল কিছুটা গাঁজানো এবং শক্ত হয়। এই বাসি চাল রসুন, হ্যালাইট লবণ, কালো মরিচ এবং কখনও কখনও কাটা পেঁয়াজকলি দিয়ে রান্না করা হয়। বাসি ভাতের দানাগুলি সাধারণত আলগা হয় এবং রান্নার সময় একে অপরের সাথে আটকে থাকেনা।  এটি এমনি সাধারনভাবেও খাওয়া যায়, তবে সাধারণত একটি মাংসের কোনো পদ যেমন টোকিনো (বেকন), লংগানিসা (সসেজ), তপা (শুকনো বা ভাজা মাংসের কোন পদ), স্প্যাম বা ডাইং (শুকনো মাছ) এদের সাথে খাওয়া হয়। কোড়ানো ভাজা ডিম এর সাথে যুক্ত করা যেতে পারে।  মূল খাবারের গন্ধ যাতে কম না হয়ে যায় তার জন্য অন্যান্য ধরনের ভাজা ভাতের মতন এতে সাধারণত রসুন ছাড়া অন্য উপাদান ব্যবহার করা হয় না। ফিলিপাইনের ভিসায়াস অঞ্চলে, সিননগাগ ঐতিহ্যগতভাবে আসিন টিবুক দিয়ে মশলা দিয়ে বানানো হত।   সিননগাগ একটি ঐতিহ্যবাহী ফিলিপিনো প্রাতঃরাশ। এটি সাধারণত রাতের খাবারে অবশিষ্ট ভাত দিয়ে প্রস্তুত করা হয়। কখনও কখনও বাসি ভাতে ফিলিপাইনের স্থানীয় অ্যাডোবো খাবারের অবশিষ্ট সস যুক্ত করা হয়। এরপর তেলে ভাতটি রান্না করা হয়, যা খাবারের অপচয় কমায়। ফিলিপিনো সংস্কৃতিতে বাসি ভাতের পরিবর্তে সদ্য রান্না করা ভাত থেকেও সিননগাগ প্রস্তুত করা হয়। এই খাবারটি ফিলিপিনোদের একটি জনপ্রিয় প্রাতঃরাশ।  সিননগাগের অনেক প্রকারভেদ আছে।   তথ্যসূত্র   বিষয়শ্রেণী:ফিলিপিনো রন্ধনশৈলী